Jan Koller
Jan Koller (Prag, 30. ožujka 1973.) je bivši češki nogometaš i reprezentativac koji je igrao na poziciji napadača. Koller se tokom igračke karijere isticao sa svojih 2.02 metra visine te sposobnosti igranja glavom. 

Iako je bavljenje nogometom započeo kao golman, tokom svog prvog profesionalnog angažmana u Sparti Prag je igrao kao napadač. Nakon dvije sezone prelazi u Belgiju, gdje igra prvo za Lokeren, a onda i za Anderlecht, s kojim je dva puta bio nacionalni prvak te jednom najbolji strijelac lige. Godine 2001. prelazi u Borussiju Dortmund, s kojom u prvoj sezoni osvaja naslov prvaka. Tokom pet godina, Koller je u 167 službenih utakmica postigao 73 gola. U kasnijoj fazi svoje karijere, prije umirovljenja, često je mijenjao klubove, igrajući u Francuskoj, Njemačkoj i Rusiji. 

S ukupno 55 golova iz 91 nastupa, Koller je najbolji strijelac u historiji češke reprezentacije, za koju je debitirao 1999. godine. Reprezentaciju je predstavljao na tri Europska prvenstva te na Svjetskom prvenstvu 2006. u Njemačkoj.

Češki fudbaleri
Fudbaleri ili nogometaši Borussije Dortmund
Biografije, Prag